.dvr-ms (Digital Video Recording - Microsoft) on Microsoftin kehittämä videon ja audion tallennusformaatti. Sitä käytetään lähinnä Microsoftin Windows XP Media Center Edition- ja Windows Vista -käyttöjärjestelmissä, joissa se toimii tallennusformaattina Windows Media Center -ohjelman tekemissä tallennuksissa. Se on käytännössä .asf-tiedosto, johon on tallennettu videota MPEG-2-muodossa ja audiota esim. MPEG-1 Layer 2 -muodossa.
.dvr-ms-tiedostot tukevat kopiosuojausta, joten tiedosto kopiosuojataan, jos nauhoitettava ohjelmalähde on määrätty kopiosuojatuksi. Kopiosuojattujen .dvr-ms-tiedostojen toistaminen onnistuu vain samalla laitteella/tietokoneella, jolla se on nauhoitettu.
.dvr-ms-tiedostojen toistaminen pitäisi onnistua Windows Media Playerin 10-versiolla ja sitä uudemmilla versioilla. Tallenteiden muunto esim. .mpg-tiedostoksi onnistuu helposti DVRMSToolbox-ohjelmalla.